
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 15.06.2015.a ehitusloa väljastamise taotlus (dok. reg nr. 5746/1-16) Tallinna mnt 40 Narva Soldino Gümnaasiumi evakuatsiooni- ja avariivalgustuse ehitamiseks. 15.06.2015.a ehitusprojekt on suunatud Ida Päästekeskusele kirjaliku heakskiidu saamiseks. 30.06.2015.a ehitusprojekt on heaks kiidetud Ida Päästekeskuselt.

1.2. 17.06.2015.a Põldkannikese tn 48 kinnistu omanikult ehitusloa väljastamise taotlus (dok. reg nr. 5909/1-16) aiamaja püstitamiseks. 16.07.2015.a ehitusprojekt on suunatud Ida Päästekeskusele kirjaliku heakskiidu saamiseks. 05.08.2015.a ehitusprojekt on heaks kiidetud Ida Päästekeskuselt ja 27.08.2015.a kooskõlastatud peaarhitektiga.
1.3. 10.06.2015.a VKG Elektrivõrgud OÜ poolt ehitusloa väljastamise taotlus (dok. reg nr. 5564/1-16) Suur tn 4 ja 4b, Koidula tn 3a ning Viru tn 18 kinnistutel madalpinge elektrimaakaabelliini ehitamiseks. Maakaabelliini ehitamine on vajalik rekonstrueeritava Meremeste Klubi elektrivarustuse teostamiseks. 13.07.2014.a on taotlejale saadetud kiri esinevate puuduste kohta esitatud dokumentides. 10.09.2015.a projekteerija esitas ehitusprojektis vastavad märkused, et sundvaldus ei ole vajalik. Kõik märgitud puudused on kõrvaldatud.
1.4. 23.03.2015.a Toomemaa OÜ poolt ehitusloa väljastamise taotlus (dok. reg nr. 2635/1-16) P. Kerese tn 27b kinnistul Premium 7 tankla püstitamiseks. 30.07.2015.a ehitusprojekt on kooskõlastatud peaarhitektiga koos märkusega: „esitada ehitusprojekti sõltumatu ekspertiis“. 11.09.2015.a Toomemaa OÜ esindaja poolt laekus ehitusprojekti ekspertarvamus. Kõik puudused on kõrvaldatud.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  Tallinna mnt 40 Narva Soldino Gümnaasiumi evakuatsiooni- ja avariivalgustuse ehitamiseks.
3.2. Põldkannikese tn 48 aiamaja püstitamiseks.
3.3. Suur tn 4 ja 4b, Koidula tn 3a ning Viru tn 18 kinnistutel elektrimaakaabelliini ehitamiseks.

3.4. Kerese tn 27b kinnistul Premium 7 tankla püstitamiseks.

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

